بوگون افغانستان بیلن امریکا قوشمه ایالت لری آره سیده گی امنیتی کیلیشو گه قول قویلدی. اشرف غنی احمدزی باشچی لیگی ده گی افغانستان نینگ ینگی حکومتی جاری ییل نینگ سونگگی دن کیین هم امریکا لیک حربی لرنینگ افغانستان ده قالیش لری بیلن علاقه لی اوشبو کیلیشو نی امضاله دی. آلدینگی جمهوررئیسی حامد کرزی ملکی لرنینگ جان بیریتگن لیگی اوچون عصبانی بولگن لیگی سببلی اوشبو کیلیشو نی امضاله مه گن ایدی. براق, سیلاو لر جریانی ده جمهوررئیس لیگی کاندید لری اوشبو کیلیشو گه طرفدار ایکن لیک لری نی بلدرگن ایدی.اوشبو کیلیشو افغانستان دولتی خوف سیزلیک مشاوری حنیف اتمر و امریکا نینگ افغانستان ده گی ایلچی سی تمانیدن امضالندی. عینی دمده خودی منه شو محفل نینگ اوزی ده ناتو بیلن امنیتی پیمان گه هم قول قویلدی.امضا مراسمی آرتیدن بیرگن بیانات لری ده افغانستان جمهوررئیسی اشرف غنی احمدزی اوشبو کیلیشو نینگ قوشنی اولکه لر گه هیچ قندای بیر ضرری نینگ موجود ایمس لیگی نی بلدررایکن, شوباعث قوشنی اولکه لرنینگ اوشبو موضوع بیلن علاقه لی تشویش لری نینگ بولمس لیگی کیره ک ایکن لیگی نی معلوم قلدی. احمدزی, اوشبو کیلیشو دایره سیده افغانستان نینگ هیچ قندای بیر کیمیاوی یاکه هستوی بیر قورال گه ایگه بولیشی نینگ ممکن ایمس لیگی نی ایسله تیب اوتدی. اوشبو ایککی کیلیشو احمدزی نینگ جمهوررئیس لیگی نی تسلیم آلیشی آرتیدن ۲۴ ساعت لیک بیر مدت مابینیده امضالندی.
هندوستان تایمز حکومت منبعلریدن آلگن خبرنی نشر قیلدی
افغانستانلیکلرگه اقامه بیریش یولینی آچیش اوچون کنگره نینگ قانون لایحه سینی تصدیقلب اوتکزیشی بوییچه چقیریق قیلدی
ایندی افغانستانلیکلر وطنسیز ایتیب حسابلنه دی و اولرگه یشیل پاسپورت بیریله دی
